**Petľakov Pe-2** boli počas sovietsko-nemeckej vojny základným frontovým bombardérom Sovietskeho zväzu. Použité boli aj vo vojne proti Japonsku v lete 1945. Vyraďované boli do polovice 50. rokov.

Vznik a vývoj
-------------

V lete roku 1938 dostala konštrukčná kancelária V. M. Petľakova požiadavku na konštrukciu dvojmotorového rýchleho výškového stíhacieho lietadla. K zalietaniu prototypu došlo v decembri 1939 avšak skúšky pokračovali do mája 1940. Následne boli ďalšie práce zastavené a na základe vyhodnotenia bojov Luftwaffe v Poľsku bola zadaná požiadavka na zmenu konštrukcie na strmhlavý bombardér. Táto obmena sa prejavila najmä inštaláciou brzdových klapiek pre strmhlavé bombardovanie. Takto upravené stroje sa začali vyrábať už v polovici roku 1940. V dôsledku evakuácie priemyslu pred Nemcami bolo vo väčšom počte lietadlo dodávané až od roku 1942. Časom bol Pe-2 modernizovaný, aby sa zlepšila ochrana pred nemeckými stíhačkami. Bola zosilnená strelecká výzbroj, nová verzia Pe-2 FT, kde písmená FT vyjadrovali „Frontovoje Trebovanie (Frontová Potreba)," dostala novú otočnú vežu s guľometom UBT kalibru 12,7 mm, ktorý nahradil predtým používaný ŠKAS kalibru 7,62 mm. Takto boli vymenené aj guľomety v ostatných častiach lietadla. Ďalej bolo zlepšené pancierovanie pilotného priestoru, nosné plochy dostali aerodynamicky lepšie kryty motorov. Lietadlá vyrábané od februára 1943 boli poháňané výkonnejšími motormi Klimov VK-105PF s výkonom 927 kW (1260 k). Rýchlosť sa tak zvýšila o 40 km/h. Vo verzii Pe-2 VI bolo lietadlo prestavané na stíhač, takto upravené lietadlá boli zaradené do výroby ako Pe-3/Pe-3 bis. Celkovo bolo vyrobených 11427 exemplárov rôznych obmien.

Bojové použitie
---------------

Lietadlá Pe-2 boli Červenej armáde k dispozícii už pri prepadnutí Sovietskeho zväzu nacistickým Nemeckom, ale veľká časť z nich bola zničená. K väčšiemu bojovému nasadeniu došlo v júli 1941 v bitke o Smolensk. Pe-2 boli počas vojny základným frontovým bombardérom s pôsobnosťou na celej frontovej línii, niesli veľkú časť bojovej činnosti. Po ukončení bojov v Európe boli použité k útoku na Japonsko v auguste 1945. V priebehu druhej svetovej vojny slúžilo niekoľko Pe-2 vo fínskom letectve, koncom vojny niekoľko týchto lietadiel dostala 1. česko-slovenská zmiešaná letecká divízia. Po ukončení vojny slúžili Pe-2 v letectve Bulharska, Juhoslávie, Poľska a Československa.

Prehľad verzií
--------------

Dvojica lietadiel Pe-2 počas letu
* PB-100 - prototyp
* Pe-2 - prvá produkovaná verzia
* Pe-2B - štandardná verzia bombardéra
* Pe-2D - trojmiestny bombardér, s dvoma motormi VK-107A
* Pe-2FT - hlavný produkovaný typ, v ČSR známy ako B-32
* Pe-2FZ - pár kusov
* Pe-2I - vylepšená verzia Vladimírom Mjasiščevom, 5 vyprodukovaných kusov
* Pe-2K - pár kusov
* Pe-2K RD-1 - jeden Pe-2K s raketovým motorom RD-1
* Pe-2M - verzia Pe-2I s ťažšou výzbrojou
* Pe-2MV - vyzbrojený s 20mm kanónom, dvoma 12,7mm guľometmi a jedným 7,62mm guľometom
* Pe-2R - trojmiestne prieskumné lietadlo, s väčším doletom.
* Pe-2S - dvojmiestna výcviková verzia
* Pe-2Š - PB-100 s dvoma 20mm kanónmi a jedným 12,7mm guľometom
* Pe-2VI - stíhačka pre veľké výšky
* Pe-2UTI - výcviková verzia, v ČSR známa ako CB-32
* Pe-2 Paravan - verzia proti balónovým prehradeniam
* Pe-3 - stíhacia verzia
* Pe-4 - stíhacia verzia

Technické údaje Pe-2
--------------------

* **Posádka**: 3
* **Rozpätie**: 17,11 m
* **Dĺžka**: 12,78 m
* **Nosná plocha**: 40,50 m²
* **Prázdna hmotnosť**: 5950 kg
* **Vzletová hmotnosť**: 8520 kg
* **Motor**: 2× Klimov VK-105PF

Výkony
------

* **Maximálna rýchlosť**: 580 km/h
* **Dostup**: 8800 m
* **Dolet**: 1200 km
* **Plošné zaťaženie**: 186 kg/m²
* **Pomer hmotnosť/výkon**: 250 W/kg

Výzbroj
-------

* 2x pevný guľomet UBS kalibru 12,7 mm v nose
* 1x pohyblivý guľomet UBT kalibru 12,77 mm v otočnej veži
* 1x guľomet UBT alebo ŠKAS kalibru 7,62 mm pre obranu zadnej polosféry
* 1600 kg bômb

Iné projekty
------------

Commons
* Spolupracuj na Commons Commons ponúka multimediálne súbory na tému **Petľakov Pe-2**


|  |  |
| --- | --- |
| Portal | Portál letectvoRuský portál |

| * z
* d
* u
 Sovietske vojenské lietadlá druhej svetovej vojny |
| --- |
| Stíhacie lietadlá | 
* I-15
* I-153
* I-16
* MiG-1
* MiG-3
* Jak-1
* Jak-3
* Jak-7
* Jak-9
* LaGG-1
* LaGG-3
* La-5
* La-7
* Pe-3

 |
| Bombardovacie lietadlá | 
* R-5
* Su-2
* Jak-4
* SB-2
* Ar-2
* Pe-2
* Pe-4
* Pe-8
* Tu-2
* Il-4
* Jer-2
* TB-3

 |
| Bojové lietadlá | 
* Il-2
* Il-10

 |
| Dopravné lietadlá a klzáky | 
* Jak-6
* Li-2
* Šče-2
* Š-1
* Š-2
* Š-7
* G-11

 |
| Prieskumné a spojovacie lietadlá | 
* Jak-6
* R-10
* Po-2
* MBR-2
* MBR-7
* MDR-5
* MDR-6
* Be-4
* ARK-3

 |
| Cvičné lietadlá | 
* UT-1
* UT-2
* G-27

 |
| Experimentálne lietadlá a prototypy | 
* I-26
* I-28
* I-30
* I-110
* I-180
* I-185
* I-222
* I-225
* I-250
* ITP
* DIS
* TIS
* BI-1
* ANT-58
* VIT-2
* Su-8
* Il-6
* S

 |